open-index/open-wikipedia-markdown huggingface dataset:
Klaas Beuker

**Klaas Beuker** (Harns, 21 augustus 1924 - Hoogwoud, 9 oktober 2000) wie in Frysk politikus.

## Biografy
Beuker wenne nei syn berte oant 1938 yn Harns en gie nei de roomske legere skoalle (kostskoalle). Syn heit wie timmerman-oannimmer, provinsje- en gemeenteambtner en gemeenteriedslid. Yn 1944 flechte hy út Wijnandsrade en dûkte ûnder yn It Heidenskip (by Warkum), by abbekaat A. Brandsma. Beuker troude op 28 augustus 1953 mei slachtersdochter Sjoerdtje Brandsma en krige trije soannen en 2 dochters. 

Hy begûn as ûnderwizer oan de roomske legere skoalle yn Makkum, fan 1948 oant 1957. Dêrnei wie hy fan 1957 oant 1960 haad fan de legere skoalle. Fan 1960 oant 1972 waard hy learaar Nederlânsk en skiednis op de roomsk-katolike MULO-skoalle "St. Aloysius" yn Hoorn. 

Yn 1971 stie Klaas Beuker tredde op de kandidatelist foar de Twadde Keamerferkiezingen fan de Nieuwe Roomse Partij (NRP), in konservative roomsk-katolike partij. Nei ûnienigens rjochte Beuker mei inkele oaren yn 1972 de Roomsk Katolike Partij Nederlân (RKPN) op. Beuker waard partijfoarsitter en letter listlûker by de betidere Twadde Keamerferkiezingen fan 1972.

Beuker wie fan 7 desimber 1972 oant 8 juny 1977 lid fan de Twadde Keamer as de ienige fertsjintwurdiger fan de RKPN. Klaas Beuker ynterpellearre yn 1974 minister Van Doorn oer de radio- en t.v.-stjoertiid foar de RKPN. Yn de RKPN die him yn 1974 in splitsing foar, dêr't leden fan de groepearring "Club fan Utert" tsjin it sin fan Beuker de bestjoersfunksje by ynnamen. Beuker waard úteinlik troch de rjochter yn it lyk steld, mar troch de ûnienigens ferlear de RKPN yn 1977 dochs har Keamersit. Beuker wie listlûker fan de RKPN yn [1977], 1981 en 1982.

Klaas Beuker stie bekend as in pleitbesoarger fan de konservative streaming binnen de katoliken yn Nederlân; sy fersetten harren tsjin de yn harren eagen tanimmende sedeferwyldering fan de maatskippij yn it algemien en tsjin liberalisearring fan abortus provocatus yn it bysûnder; de yn de jierren sechtich en santich trochfierde modernisearrings yn de (Nederlânske) roomsk-katolike tsjerke wiisden se ek ôf. Beuker starte yn 1979 út de roomske Titus Brandsma Stifting de aksje "Trou oan de Paus".

## Keppeling om utens
*Portret in Biografysk wurdboek fan Nederlân
*Klaas Beuker, Parlemint & Polityk
Jillert Anema

**Jillert Anema** (Harns, 27 july 1955) is in Fryske fysioterapeut en wie oant 2009 reedrydcoach fan Rintje Ritsma.

## Biografy
Teagearre mei Ritsma wurke Anema fan 2005 ôf ynearsten as fysioterapeut yn de earste kommersjele reedrydloech Team Sanex en nei april 2000 by TVM. Doe't Ritsma begjin 2005 bruts mei TVM, gie Anema mei him mei en waard de ienmansploech Sitel.nl oprjochte. Neist Anema's wurk as fysioterapeut waard hy no ek Rintsjes' riderscoach. Syn wurk yn it sikehûs Tsjongerskâns op It Hearrenfean lei hy del troch mei ûnbetelle ferlof te gean en as útdaging it avontoer mei syn pupil oan te gaan.

### As riderscoach
By it NK Ofstannen 2005 wist Ritsma him foar it earst yn fjouwer jier, nei't er by in surfûngelok syn kûtbonke bruts, te pleatsen foar de wrâldbekerwedstriden op de 5 kilometer. By in wb-wedstryd yn Calgary ried Ritsma syn âlde pr fan 6.25,55 fan 1998 út de boeken troch der sa'n fiif sekonden fan ôf te heljen. Ek waard hy tafoege oan de ploechefterfolging. Anema's ferklearring foar dizze prestaasjes is it feit dat hy al sûnt Ritsma's trochbraak nau belutsen .

Doe't Ritsma yn septimber 2008 besleat te stopjen mei langebaanriden, gie Anema troch mei syn wurk by de BAM-ploech en Blauwe Stad/Univé.

## Keppelings om utens
* Jillert Anema
* BAM reedridersteam

## Fuotnoat
Willem George Frederik Jansen

**Willem George Frederik Jansen** (Harns, 25 desimber 1871 - Haarlim, 21 juny 1949) wie in Frysk keunstskilder.

Willem Jansen waard berne yn Harns en folge in oplieding foar masinist en wurke by it spoar yn Tilburch. Letter studearre er oan de keunstnijverheidsskoalle yn Haarlim en wurke as dekoraasjeskilder yn Amsterdam. Hy makke as dekoraasjeskilder ek souderskilderingen in Ljouwert. Hy hat dêrnei wurke by ferskate ierdewurkfabriken. Hy hat foar syn wurk in soad prizen krige. Yn 1898 boaske hy mei Hillegonda Zijlstra en wenne tusken 1903 en 1908 yn De Haach en Amsterdam (nei 1906). Yn 1908 sette er him ta wensjen yn Blaricum.
It wetter is op in soad fan syn ympresjonistyske wurken te sjen. Hy skildere ek in soad lânskippen mei kij en hynders, stedsgesichten en strângesichten mei skulpefiskers, alles yn de styl fan de Haachske Skoalle.

Wurk fan him is te sjen yn it Suderseemuseum, it Harnzer Ierdewurkmuseum en yn it Singermuseum yn Laren. 

Willem G.F. Jansen - Zuiderhaven te Harlingen met stoomschip en houtvlotten.jpg|De Suderhaven fan Harns
De Zuiderhaven te Harlingen door W.G.F. Jansen, na 1900.jpg|Suderhaven, Harns
Rommelhaven in Harlingen by W.G.F. Jansen.jpg|Rommelhaven, Harns
Zuiderhaven met houtvlotten door W.G.F. Jansen, omstreeks 1900.jpg|Suderhaven mei houtflotten, Harns
Lutherse kerk aan het Singel te Amsterdam by W.G.F. Jansen.jpg|Luterske tsjerke oan de Singel, Amsterdam

## Keppeling om utens
* RKD
*Oer W.F.G. Jansen

## Publikaasjes
H.P. Ter Avest: *W.G.F. Jansen 1871 - 1949 : schilder van de losse toets*. Swol, Waanders, 2010. ISBN 9789040077050
Mayon Kuipers

**Mayon Kuipers** (It Hearrenfean, 16 febrewaris 1988) is in Fryske reedrydster. Oant seizoen 2006/2007 ried se by Jong Oranje, mar yn seizoen 2007/2008 is  BlauweStad.nl de sponsor. Yn seizoen 2008/2009 sit se by de KNSB Regiotop.

## Biografy
Op sneon 5 jannewaris 2008 helle se op de Nederlânske kampioenskippen Sprint yn Thialf op It Hearrenfean in tsiende plak op de 500 meter mei in tiid fan 40,10. Yn de twadde run op snein 6 jannewaris helle se in 9e plak mei in tiid fan 39,98. In jier letter waard Kuipers op it NK Ofstannen achtste. Har ynternasjonale debút makket se wierskynlik by de world cup yn Kolomna("Tawizing World Cup-tickets" De Telegraaf, 4 jannewaris 2009 )

## Persoanlike rekords
* 500m  :39.72 (31 oktober 2008) - Thialf
*1000m :1.20,23 (19 maart 2007) - Thialf
*1500m :2.07,80 (18 maart 2007) - Thialf
*3000m :4.36,88 (16 jannewaris) - Thialf 

## Resultaten
Skoatterlânskewei

De **Skoatterlânskewei**, offisjele namme: **Provinsjale wei 380** of **N380**, is de autowei fan Donkerbroek nei It Hearrenfean-Súd. De wei is yn 'e rin fan 'e 20e iuw ûntstien troch de opwurdearring fan besteande weidielen.

De wichtichste plakken oan de wei binne: Donkerbroek, Hoarnstersweach, Jobbegea Skuorregea, Aldhoarne, Nijhoarne, Mildaam, Aldskoat en It Hearrenfean-Súd. De wei hiet yn earder tiden de "Binnewei" en wie dêr al yn de Midsiuwen.
Fjetkong

**Fjetkong** betsjut letterlik *Fjetnameeske kommunisten* en waard yn de sechtiger jierren brûkt om de kommunisten, de politike tsjinstanners fan de Súdfjetnameeske regearing mei oan te tsjutten. Ut de Fjetkong waard yn 1954 it *Nasjonale Befrijingsfront* oprjochte en dêrút de yn 1969 foarme provysjonele revolúsjonêre regearing foar Súd-Fjetnam.
Slaven (folk)

De **Slaven** hearre ta ien fan de grutste etnyske groepen yn Jeropa en hearre by de Yndo Jeropeeske folken. Sy wurde yndield yn de Eastslaven (Russen, Grutrussen, Wytrussen en Oekraïners), Westslaven (Poalen, Kasjûben, Tsjechen, Slowaken en de Sorben), en Súdslaven (Serven en Kroäten, Slovenen, Bulgaren en Masedoanjers).

De earste Slavyske stammen wennen fan sa'n 2500-1000 f.Kr. yn Poalen en de Oekraïne. Fan de 5e iuw ôf wreide harren gebiet hiel bot út. Tsjintwurdich bestiet tusken de Slavyske folken allinnich noch taalbesibbens.

## Sjoch ek
* List mei Slavyske folken
Bredevoort

**Bredevoort** (Nedersaksysk: *Brevoort*) is in stêd yn de Nederlânse provinsje Gelderlân, mei 1.525 ynwenners (1 jannewaris 2008).

## Skiednis

Om 800 hinne bouden de hearen fan Loon in kastiel yn Bredevoort dat oant 1646 stean bleaun is. Yn it jier 1388 krige Bredevoort stedsrjochten fan Otto I fan Gelre. De stêd waard Spaansk yn 1562 en waard in 1597 troch Maurits fan Oranje ynnaam. Yn Bredevoort slacht op 12 july de bliksem yn de krûdtoer fan kastiel Bredevoort dêr't 40 minsken by omkomme, en it kastiel en it amthûs, en in soad huzen fernield wurde.

## Stedsoansicht

Bredevoort falt sûnt 1986 ûnder de beskerme stedsgesichten. Fan de âlde festingwurken binne no allinnich noch de âlde stedsgrêft en it mole bolwurk oer. Bredevoort hat in monumintale binnenstêd mei in pear hûndert histoaryske wenhûzen. Wichtichste monuminten binne de mole "Prins van Oranje", en de Sint Joristsjerke.

## Eveneminten en festivals
* Gondelfeart. Op de âlde stedsgrêft (jierliks, it lêste wykein fan augustus, earste wykein fan septimber. 

## Eksterne ferwizing
* Webstee fan Bredevoort
Siameeske twilling

In **Siameeske twaling** is in twilling, dêr't de twa yndividuen fan by de berte oaninoar fêst sitte. De ferbining kin fariearje fan in lyts stikje (byn)weefsel dat de liven earne ferbynt oant it mienskiplik hawwe fan ien of mear lichemsdielen. Der binne twa teoryen oer it ûntstean. Neffens de iene teory splist de befruchte aaisel him net folslein. Neffens de mear akseptearre teory splist de aaisel him folslein, mar foarmje stamsellen dêrnei in ferbining tusken de beide organismen.
 
De earste siameeske twilling yn Fryslân en Nederlân dy't fan elkoar skieden waarden wiene Folkje en Tjitske de Vries. Se wiene berne op 8 novimber 1953 yn Mûnein. In fan búk nei búk rinnende string ferbûn de beide famkes. Se waarden op 12 juny 1954 operatyf fan elkoar skieden yn it Diakonessehûs yn Ljouwert.
Illyrje

**Illyrje** is in histoaryske lânstreek. Oarspronklik wie it in wengebiet fan ien stam yn Albaanje en troch de Alde Griken waard hiel Albaanje der mei oantsjutten. Yn de Romeinske tiid waarden foar de Romeinen de Illyrjers alle Yndo-Jeropeeske folken yn it lettere Joegoslaavje. 

Troch de Romeinske keizer Tiberius waard Illyrje foarfêst passifearre en yn de Romeinske provinsjes Dalmaasje en Pannoanje opdield. Nei it Romeinske tiidrek kaam it gebiet yn hannen fan ferskate folken en riken û.o. Byzantynske Ryk, Ottomaanske Ryk en Eastenryk-Hongarije.

## Bekende Illyrjers
* Justinus I
* Justinianus I

## Keppelings om utens
* Illyrje yn ''Meyers Konversations-Lexikon'' VIII (1889), sd. 894-895. 
* Illyrians.org 
* Illyrje yn ''Funk & Wagnalls New Encyclopedia'' (2006). 
* Illyrier.info 


Image:Illyrians Ethnogenesis Theories (English).jpg
Image:Illyrii Proprie Dicti aka Illyrians Proper aka Docleatae.svg|It eigentlike Illyrje mei dy stammen.
Image:Illyria and Dardania Kingdoms.png|Illyrje en de buorlannen.
Image:Map of the Kingdom of Agron of the Ardiaei (English).png
Image:KingdomofTeuta.png
Image:228-220BC-DemetriusofPharos.png
Rienk van Veen

**Rienk van Veen** (De Lemmer, 30 augustus 1865 - De Haach, 1 maaie 1929) wie in Frysk politikus.

Van Veen wie in ôffurdige foar de frije-antirevolúsjonêren, letter kristlik-histoarysken.

Hy wie berne yn Fryslân, mar wie abbekaat yn Grinslân en letter yn De Haach. Yn Grins siet er fan 1885 oant 1901 yn de gemeenteried. Fan 1901 ôf wie er Twadde Keamerlid foar it distrikt Dokkum. Hy late yn de perioade 1918-1924 de krisis-enkêtekommisje, in steatskommisje dy't ûndersyk die nei de útfiering fan de Distribúsjewet. 

Hy wie de skoansoan fan de foaroansteande Fryske antirevolúsjonêr Walle Melis Oppedijk. Syn soan Mr. Walle Melis Oppedijk van Veen wie fan 1936 oant 1971 boargemaster fan Warkum en Tytsjerksteradiel. 

Rienk van Veen hearde ta de Nederlânske Herfoarme Tsjerke en waard yn 1909 beneamd ta Ridder yn de Oarder fan de Nederlânske Liuw.
Wartall

**Wartall** is in Fryske band dy't hardrock en punk spilet. De groep waard oprjochte yn 1995 (as *Wartaal*) yn Warten troch Marcel Andela  (gitaar) en Tjeerd Epema (sang). Letter kaam drummer Jeroen Wijnands der by en Ronald Lukkes as basgitarist. Tjeerd Epema stoppe dermei en yn 1999 Jeroen Wijnand.

Yn 2008 is Wartall in trio dat bestiet út Marcel Andela (sang en gitaar), Roland Lukkes (basgitaar en sang) en Hessel Nettinga (drums en sang). 
De groep die yn 1998 en 2000 optredens op Aaipop. 

## Diskografy
* *Fan alles en nog neat* (1998)
Jarje (band)

**Jarje** is in Drachtster band dy't oprjochte waard yn 1974. It wie doe in akoestyske band dy't blues en merkemuzyk spile. It trio bestie yn de santiger jierren út Hille Faber, Jos de Vries en Pieter Immenga.

Yn de jierren tachtich waard  it in elektrysk fersterke groep mei Opkeamerpop en Weinhokrock. Jarje stie dêrmei oan it begjin fan Frysktalige rock.

Yn 1986 wie de besetting Hille Faber (sang en mûleoargell), Pieter Immenga (sologitaar), Harry Koch (basgitaar), Jos de Vries (sang en gitaar) en Thys Wadman (drums). Op de twadde lp spile ek Lieuwe Toren (toetsen) mei.

De band spile û.o. op Aaipop. Yn 2004 pakten De Vries en Faber de trie wer op. 

## Diskografy
* *Jarje* (1981/LP)
* *Boerebal* (1987/LP) en (2008/CD)
mei oaren:
* *De Beste fan Omrop Fryslân*, diel 2 (1993/CD)
* *Dutch rare folk* (2007/CD)

## Keppeling om utens
* ''Jarje-Boerebal'' by folkforum.nl
Bricquebec

Mei **Bricquebec** kin bedoeld wurde:
* Bricquebec as plak yn Frankryk
* Bricquebec de Fryske rockband
* Bricquebec in tsiissoarte
Adri de Boer

**Adri de Boer** (Surhústerfean, 24 jannewaris 1956) is in Fryske trûbadoer út Lippenhuzen. Adri sjongt Frysktalich eigen wurk en begeliedet himsels op piano en gitaar. Syn repertoire bestiet út harksankjes, meisjongers en lietsjes mei in knipeach.

Op syn fyftjinde wie hy oargelist yn it koar *De Shalom Singers* en rjochtet letter mei sjonger Geert v.d. Veldede de band 'Mirre' op. Fierders spile er yn de hardrock bands 'Interlude', 'Dead Mans Handle' en 'De Lanterfant Rockband' as toetsenist.
Yn 1987 sjongt er earst solo mei de programma's 'Reade Stiekeltrie' en 'Dwers oer myn lea'. Yn 1991 giet dat oer yn de Fryske band ADRI&SA. Dy formaasje bestie út Johan Cnossen, Ad Bos, Leo Sluimer en Martin Krist. Letter kamen Wim Wever en Andries Oenema foar Ad en Leo yn it plak.

Adri spilet en sjongt út harksankjes, meisjongers en lietsjes mei in knypeach. Hy begeliedt himsels op gitaar en piano. In soad sels skreaune lietsje wikselet er ôf mei teksten fan Giny Bastiaans, Hessel van der Wal, Jurjen v.d. Meer, Sikke Marinus, Simy Sevenster en Marre Steinvoorn. Sûnt 1987 sjongt er ek yn it Frysk.
Yn 1998 wûn hy - begelaat troch Rik Lenten op saksofoan de lietsjeswedstriid Liet mei 'Soan'. De liettekst waard skreaun troch Giny Bastiaans. Yn 2001 wûn er it festival foar de twadde kear. No mei it sels-skreaune leafdesliet *Wy*. De Boer wie ek de trekker fan de band 'A3nSa' en 'De Heechste Tiid.

## Diskografy
* *Breedút* (1991) Cellar VRCD 002
* *Yn murch en bonken* (1996) Marista MCD 5170
* *Alvestêdetocht*  (mei Fanfare Tynje & De Hiskefiskers, 1997)
* *Efkes priuwe* (mini-CD, 1998)
* *Tinzen en Fantasy* (2000)
* *De waarmte fan desimber* (2002) 
* *Easterbarrenliet/Samar op in dei* (2005) mei Gerbrich van Dekken
* *Jongesjierren* (2005)
* *Liet foar Palestina* ( singel, 2007) mei Inez Timmer 	
* *Liet do lietsje*  (2008)
* *Oer alles skynt de sinne* (2011)

### Mei oaren
* *Tsjoch In priuwke* (1992)
* *Ken jij* (1995)
* *Je t'aime oe so* (1995)
* *Aaipop: Klink dan* (1996)
* *Nee* (1997)
* *Fryslân Muzyklân 2* (2001)
* *Frysk stjerrejûn* (2001)
* *Fryslân muzyklân 3* (2002)
* *Wer in kroade fol* (2002)
* *Tsien jier 'Liet' * (2002)
* *Fryslân muzyklân 4* (2003)
* *Fryslân muzyklân 6* (2005)
* *Fryske Ferskes foar Sinteklaas* (2008)
* *Frysk stjerrejûn* (DVD, 2006)
Sadelrûkers

**De Sadelrûkers** is in Drachtster 'rock&lol' band.
De namme ûnstiet troch foar de grap oan dampende frouljussadels te rûken. 
Nei ferskate wikselingen ûntstiet yn 1992 foarfêst de besetting mei:  Tjeerd van der Heide (foardracht), Piebe Bouma (gitaar), Jan Pultrum (drums) en Fred van der Weert (bas). De Sadelrûkersmeitsje Fryske blues-rock. Se sjonge benammen oer froulju en drank. Se repeteare harren selsmakke lietsjes yn de bosken fan Beetstersweach op it Borneroordterrein.
Sjonger Tjeerd van der Heide fynt sjongen yn it Frysk makliker as yn it Ingelsk, dêrom brûkt de band allinnich Fryske teksten. Yn 2009 die de groep - fersterke mei sjongster Bettie Okkema - mei oan Liet mei *Ferslaafd*. 

## Diskografy
* *Rûke bliksum !* (1996) (mei:*Skyt yn't ryt*)
* *Tiid foar wat oars*

### Mei oaren
* *Aaipop: En daverje* (1996) 

## Keppeling om utens
* Facebookside fan De Sadelrûkers
Pigmeat

**Pigmeat** is in Frysk muzykduo, oprjochte yn 1989, dat bestie út Jankobus Seunnenga en Sytse Haima. Beide Appelskeaster manlju spilen earder yn Kobus gaat naar Appelscha. Se spylje âlde Amerikaanske muziekstilen as hillbilly en bluegrass en kombinearje dat mei ynfloeden út pop, rock en Europeeske folk. Pigmeat waard benammen bekend troch harren 'strjitmuzikantestyl'. De namme waard ûntliend oan in nûmer fan de Amerikaanske folk- en bluessjonger Leadbelly. Harren repertoire fan tradisjonele en eigen nûmers hawwe in eigen styl. Pigmeat is ûnder oare ferneamd fan it muzykynstrumint de kuttepiel, in eigenmakke perkusjeynstrumint mei ûnder oaren tamboerynskellen.

Oan it begjin makke it duo Ingelsktalige en ynstrumintale muzyk. De cd **t Aardse Juk'' (1998) wie harren earste produksje yn harren memmetalen; Seunnenga skreau teksten yn it Nederlânsk en Haima yn it Frysk. Ynstrumintale nûmers bleaune hja ek meitsjen, mar dy krigen Nederlânsktalige respektivelik Frysktalige titels.<br> 
It folkduo spile op [[Aaipop]], [[Lowlands]] en Noorderslag en hawwe ek optreden yn it bûtenlân. 

It meast spraakmeitsjende nûmer yn harren karriêre wie ''Blonde Alien'' (2006) oer Geert Wilders.

Yn oktober 2008 makke Pigmeat bekend der mei op te hâlden. Fan it ôfskiedskonsert, op 21 maart 2009 yn [[Jirnsum]] waarden opnames makke en op dvd útbrocht. Seunnenga  gie as Jankobus Seunnenga fierder mei it projekt ''Uit Angst Voor De Holheid''. Sytse Haima gie fierder sawol solo as mei it feesttrio ''De Suskes''.

== Podcast ==
Op 2 desimber 2022 makke programmamakker Oncko van Kammen in online podcast oer Pigmeat. Dêryn seagen de muzikanten fan de earste oere Jankobus Seunnenga en Sytse Haima tegearre werom op 20 jier Pigmeat. In bysûnder momint, om't it eartiidske folkduo (goed 14 jier nei it ôfskiedskonsert) wer tegearre in ynterview joech.

== Diskografy ==
* ''Pigmeat'' - 1989
* ''Drinking From The Fountain'' (1990)
* ''Ugly & Slouchy'' (1991)
* ''Oomph!'' (1993)
* ''Ditties From Granny's Days'' (1994)
* ''Shiny Shoes'' (1997)
* **t Aardse Juk* (1998)
* *24 Vette Hits* (2000)
* *Joadelahidihido! & ...Hop!Hop!'' (2005)
Frederike Kleefstra

**Frederike Kleefstra** (Terherne, 1960) is in Fryske sjongster út Ferwert. Se gie nei it stedsgymnasium yn Ljouwert. Se sjongt meast harklietsjes en ballades. 

Yn it teäterseizoen 2005/2006 hie se mei Corinne Staal in eigen foarstelling ‘Oerémis’. It meast bekend fan har is it nûmer *Grutte grize fûgel*. 
Yn 1991 song se mei Inez Timmer *Wy geane ús eigen paad* yn de finale fan Liet '91. 
Letter song se ek by de folkrockgroep Om 'e Noard en wurke mei oan CD´s fan Bennie Huisman.
By konserten en op har CD´s wurdt Frederike faak begelaat troch Corinne Staal. Yn 2012 en 2013 lieteprogramma mei Sânman en Sikke.  

## Diskografy
* *Hoe fyn ik wurden* (1996)
* Hûndert kear dyn namme (2003)
Mei oaren:
* *De Beste fan Omrop Fryslân* (1992)
* *De Beste fan Omrop Fryslân, diel 2* (1993)
* *Beklonken Leafde* (1997) fan Bauke vd Woude
* *Trochstrings & Co* (1998)
* *De Beste fan Omrop Fryslân, diel 3* (1998)
* *Lietsjes* (1999) fan Bennie Huisman
* *Rûzje wyn..., lieten út Fryslân sjongt* (Omrop Fryslân Afûk 001, 2000)
* *Fryske stjerrejûn* (2001)
* *Ald & Nij, diel 2* (ProActs Procd 2061, 2001)
* *Hûndert kear dyn namme* mei Corinne Staal (Marista SSST 04, 2003) 
* *Hûs oan see / Huis aan zee*, mei boek (200?) fan Bennie Huisman
* *Fryskestjerrejûn* - DVD (2006)
* *De walfiskvaarder* (eigen útjefte, 2009) Bennie Huisman
Inez Timmer

**Inez Timmer** (Dedemsfeart, 1954) is in Nederlânsk sjongster berne yn Dedemsfeart. 

Inez folge in oplieding ta learares en stie foar de klas oant har njoggenentweintichste. 
Tusken 1975 en 1983 song se yn Irolt. Nei har relaasje mei Nanne Kalma studearre se jazz oan it konservatoarium yn Hilversum. Se krige les fan Greetje Kauffeld. Se studearre ôf as jazzsjongeres, mar die dêr ynearsten net folle mei. Yn 1991 die se mei yn de formaasje It Aai fan Abel. Dêrneist song se wol Fryske en Ingelske ferskes, faak waard se dan begelaat troch Peter van der Zwaag. Yn datselde jier helle se mei Frederike Kleefstra de finale fan Liet '91 mei *Wy geane ús eigen paad*. Omdat se yn de kaartebak by Joop van den Ende siet, mocht se audysje dwaan foar de musical Cyrano. Se waard oannomd en begûn in musicallibben.
 
## Eastenryk en Dútslân
Nei The Phantom of the Opera ferfart se nei Wenen. Yn Eastenryk en Dútslân krijt hja yn alle bekende musicals in grutte rol. 
Nei acht jier giet Timmer in skoft út it muzikale wurk. Se miste de ynteraksje mei it publyk. Se waard solist en letter entertainment manager op in grut cruiseskip. Op ien fan de cruises moete se har man Peter. Se wenje úteinlik yn it Dútske Essen. 

## Werom nei Fryslân
Doe't se hearde dat Leonard Cohen yn it Frysk opfierd waard woe se werom om by te dragen oan de Fryske kultuer. Ein 2012 begûn se wer mei it Fryske teäterprogramma *Inez*. Hja hie Heimat & Heitelân skreaun, in foarstelling oer it wikseljen tusken twa kultueren. De foarstelling *Op alle Fronten* waard bekroand mei 5 stjerren fan de Ljouwerter Krante. Se skittere yn 2019 as Mme Armfeld yn *A Little Night Music* en krige in nominaasje foar bêste byrol. Datselde jiers waard se heale finalist yn The Voice Senior en yn july 2021 wint Inez it Alderein Sjongfestival yn Amsterdam. 

Kar-út fan foarstellings dêr't Inez Timmer oan meiwurke:

Yn 2026 hie Timmer ek in rol yn 'e Fryske film *[[Lulk (film)|Lulk]]* fan regisseur Janko Krist.

## Diskografy
* *Join the ducks*(1979) 
CD's mei oaren:
* Aaipop (1992)
* *De Beste fan Omrop Fryslân* (1992)
* *De Beste fan Omrop Fryslân, diel 2* (1993)
* *De Beste fan Omrop Fryslân, diel 3* (1998)
Oerdû

It **Oerdû** (اردو; *Urdu*) is de offisjele taal fan Pakistan en in standerdisearre foarm fan 'e Hindoestaanske sprektaalfariant fan 'e islamityske mienskip yn noardlik Yndia. De taal heart ta de Yndo-Jeropeeske talen.
Folkwalda

**Folkwalda** ek wol **Folckwalda** (betsjut *leger-oanfierder*), wie de heit fan de legindaryske Fryske kening Finn, dy't  yn de Widsith, in âld Ingelsk gedicht,  soan fan *Folckwalda* neamd wurdt. Syn soan wurdt yn ferskate boarnen neamd as kening fan de Friezen, sadwaande komt er sels ek foar dizze titel yn de beneaming. Syn mooglik bewâld moat west hawwe yn de 4e iuw, foar it Grutte Folkeferfarren. De histoaryske Folkwalda moat yn alle gefallen in wichtich Frysk persoan west hawwe. Oer syn libben is fierders neat bekend. 

## Boarne
* de Widsith
Stalin Oargels (band)

De **Stalin Orgels** wie in Fryske punkband fan De Feanhoop. De namme is neamd nei Russyske frachtweinen mei raketten der op. De groep makke ein tachtiger jierren Fryske muzyk. Yn de band sieten Jan Pier Brands en Kees de Vries. De sanger wie Kees de Vries dy't nûmers spile as *Heitie*, *Jan Fiber* en *Beppe Tosk*. De band wie ek te sjen op Aaipop. De styl fan de Stalin Oargels waard neifolge troch de band Strawelte.
Wim Beckers Groep

**Wim Beckers Groep** wie in Fryske folksmuzykgroep oprjochte yn Frjentsjer en wie aktyf tusken 1981 en 1993.

## Skiednis
Wim Beckers is in Fryske sjonger. Hy spile earst yn groepen as Violate en Sinkel. Nei it festival 'Frentsjip' yn Frjentsjer gie hy yn 1981 oer fan it spyljen fan Top-40 muzyk op folksmuzyk. 

Hy kaam yn de kunde mei akkordeonist, gitarist en banjospiler Cees Bouma út Ljouwert. Tegearre spilen se rûnom yn Fryslân, makken radio opnames by Omrop Fryslân en spilen op Aaipop en oare festivals. Yn 1982 kaam dwersfluitist Bart Wijnen der by. Nei de komst fan Marijke Feenstra (sang) en Jan Ottevanger (bas/tuba) waard de namme **Wim Beckers Groep**. 

Doe't *Fryslân's soan* yn 1993 útkaam op CD blykte de ynspiraasje lykwols op en kaam in ein oan de Wim Beckers Groep. Wim Beckers en Jan Ottevanger gienen tegearre fierder yn de groep Om 'e Noard. 

## Diskografy
* *Bart, Wim en Cees* (LP)
* *Fryslân's soan* , oer Piter Jelles Troelstra (CD)
* *Starum 21 maart 1982*  Kofjekonsert mei Wim en Cees, Doede Bleeker en Mindert Wynstra (LP/CD)
Nico Gijsbers

**Nico Gijsbers** (1975?) is in Fryske keunstner fan It Hearrenfean. Syn atelier sit yn de âlde brânwarkazerne.
Gijsbers makket meast abstrakte keunst dy't faak mei akrylferve skildere wurdt.
Minke Sikma

**Minke Sikma** (Snits, 19 maaie 1962) is in keunstskilder út Skraard. Har wurk yn realistyske styl bestiet út stillibbens, gebouwen, lânskippen en bisten. De lânskippen fan de Súdwesthoeke binne gauris ûnderwerp op de wurken fan Minke Sikma.

Minke Sikma krige les oan de keunstakademy Vredeman de Vries yn Ljouwert en de Keunstakademy Constantijn Huygens yn Kampen. 
Se folge in kursus by Koos van Keulen en hie eksposysjes yn Wiuwert, Warkum en Aldemardum.
Stien Terpstra

**Stien Terpstra-Strampel** (Reduzum, 11 maaie 1957) is in ûnderwizeres en keunstner út Callantsoog.

Nei har stúdzje oan de Ryks Pedagogyske Akademy yn Ljouwert wurke se earst op De Gordyk en ferhuze letter nei Callantsoog. 

Se folge lessen by Lydia Fisher, Ton Dorbeck. Nei de earste faze yn potlead en pastelkryt makke Stien letter akwarellen. Troch ynfloed fan Anna Kool-Troost brûkte se ek oare materialen en ûntstie it earste trijediminsionale wurk. 

De ideeën ûntsteane faak tafallich út materiaal en kleur of binne ûntliend oan de natoer.

Foar alle groepen fan de basisskoalle makke se in leskiste dêr't in tentoanstelling mei makke wurde kin. Sûnt 2007 jout Stien Strampel-Terpstra ek workshops.


Ofbyld:Stien Terpstra P1010006.jpg|sûnder titel
Ofbyld:Stien Terpstra smjunten3.jpg|*Smjunten*
Ofbyld:Stien Terpstra P1010013.jpg|sûnder titel
Chris Fokma

**Christiaan Willem (Chris) Fokma** (It Oranjewâld, 27 maart 1927 - Charaix-Plouguer, 12 desimber 2012) wie in Fryske byldhouwer en keramist.

Fokma folge nei de hbs in jier de oplieding boukunde oan de universiteit yn Delft, mar stapte doe oer nei de Ryksakademy foar Byldzjende Keunsten yn Amsterdam.. Hy krige les fan Piet Esser.
Neist frijsteande skulptueren, makke Fokma meerdere gevelreliëfs, meastentiids útfierd yn keramyk.
Hy wie neist keunstner ek learaar oan de Fryske keunstnijverheidsskoalle en om 1960 in tal jierren tekenlearaar oan de Ryks-HBS, beide yn Ljouwert. Begûn yn 1965 mei it ûntwikkeljen fan in eigen technyk troch it baarnen fan kleur yn glês yn elektryske ovens by hege temperatuer. Wie oant de opheffing yn 1965 bestjoerslid fan it Bûn fan Fryske Keunstners.

## Wurken
Burgum
* sûnder titel, reliëf blom mei flinters (1967)
* monumint yn de Krústsjerke (1967)
* sûnder titel, keramiken gevelfersiering oan mavo (1971) 

Beilen
* Blomkesykjend famke (1964)

Grou
* Fisken, Dokter Schoustrastrjitte 

Hallum
* Boarstbyld fan Waling Dijkstra

Ljouwert
* *Fûgels* (1964), fontein oan it Europaplein
* *Libbenswille* (1965) Cornelis Trooststrjitte
* *Boartsjend hûntsje* (1966), by 'De Beukeboom' Jelsumerstrjitte
* *Hannen* (1970)
* Betinkingsmonumint Burmaniahûs (1995)

Mitselwier
* Oarlochsmonumint (1968)

Easterwâlde
* *It Skip* (1962), keramiken reliëf, eartiids oan de Buttingasingel (wurdt werpleatst)
* Famke mei bal (1962), Buttingasingel

Snits
* *Bear* (1965), Koningin Wilhelminastrjitte
* *Klok mei piken* (1965), gevelreliëf oan de Napjusstrjitte. Weihelle by sloop. 

Starum
* reliëf J.L. Hooglandgemaal

Wâldsein
* *Seinefiskjen* (1992), Op 'e Romte (gevel doarpshûs)

## Keppeling om utens
Vinanda de Vrij

**Vinanda de Vrij** (Ljouwert, 1963) is in byldzjend keunstner dy't út Grou. Nei de oplieding Heger Laboratoariumûnderwiis folge se de spesialisaasje klinyske immunology. Nei 1993 hat se har as byldzjend keunstner  autodidakt ûntwikkele troch workshops en kursussen.

Har wurk is meast mei de hân foarme unika en rint fan frije doaskes oant frije foarmen. Vinanda wurket mei glazueren, brûns technyk of (naked) raku stook. Sûnt 2005 leit se har ta op it meitsjen fan bylden dy't dêrnei yn brûns jitten wurde neffens de "cire-perdue" metoade. 

De Vrij hat in soad eksposysjes hân, wêrûnder yn it tsjerkje fan Friens, yn de Hannie Mein galery yn Wolvegea en de Iepen Stâl rûte yn Aldeberkeap.


Ofbyld:Vinanda de Vrij 02.jpg|Brûns "Balâns"
Ofbyld:Vinanda de Vrij 001.jpg|Raku "Ferbûn"
René Tweehuysen

**René Tweehuysen** (Utert, 1957) is in keunstskilder fan portretten en lânskippen. Sûnt 1999 wennet de skilder mei syn húshâlding yn Aldebiltsyl.

Wurken fan portretskilders lykas Rembrandt en Vermeer, mar ek Piet Mondriaan en Mark Rothko meitsje in soad yndruk op him.
Tweehuysen studearret fan 1978-1983 oan de Keunstakademy ARTIBUS yn Utert. Mei troch bestudearjen fan skildersmanuskripten út de 16e en 17e iuw ûntwikkelt er in eigen styl. Hy brûkt dêrby ek faak âlde skildertechniken.

De wurking fan ljocht en it meitsjen fan komposysjes fan portretten foar alde ynterieurs moatte foar him in wikselwurking krije. 
It klaailânskip fan It Bilt en de Waadsee binne ek in boarne fan ynspiraasje. Benammen in linespul tusken strakke foarmen yn wikselwurking mei reliëf en de prachtige loften binne ûnderwerpen yn it (Land-Art) wurk fan Rene Tweehuysen. Syn wurk is dan ek faak te sjen by tentoanstellings oer lânskippen.
Gewear

In **gewear** is in fjoerwapen mei in lange loop. Ofhinklik fan de soarte kin it brûkt wurde foar tige presys sjitten of it sjitten fan mear kûgels tagelyk as fluch efterinoar. De measte gewearen binne hânfjoerwapens, mar der binne ek lucht-, gas- of feardrukgewearen.

It earste wapen dat mei *gewear* ontsjut wurde mei wie de 15e-iuwske heakbus. Yn de 16e iuw waard de heakbus opfolge troch it musket en it fjoerroer, dy't alle trije al de klassike gewearfoarm krigen: in lange loop, in houten lade mei kolf en in fjoermeganisme.

Yn de kriichsmacht is it gewear sûnt de 18e iuw it "standerdfjoerwapen" fan de soldaat. It wapen wurdt ek foar de jacht, de sjitsport en persoanlike beskerming brûkt. Dat lêste is yn Nederlân ferbean.

In gewear mei koarte loop hjit *[[karabyn]]*.

## Soarten
Der binne gewearen foar ferskate tapassings:
* ferdôvingsgewear
* jachtgewear.
* masinegewear.

## Namme
Oarspronklik wie *gewear* it wurd foar eltse soart fan wapens: alles dêr't men him mei fer*wear*je koe.
List fan boargemasters fan Boalsert

Dit is in **list fan [[boargemaster]]s fan de eardere [[Fryslân|Fryske]] gemeente [[Boalsert (gemeente)|Boalsert]]** dy't per 1 jannewaris 2011 opgien is yn de nije gemeente Súdwest Fryslân.

## Sjoch ek
* List fan boargemasters fan Súdwest Fryslân
Kuttepiel

In **Kuttepiel** is in perkuzje-muzykynstrumint besteande út in stok wêrop inkele balken spikere binne, yn de foarm fan in soart krús. It ynstrumint docht wol tinken oan in telegraaf by it keatsen. Op dit krús binne tal fan bierdoppen spikere en yn it midden is in blik befestige wêrop tikke wurde kin. It ynstrumint wurdt bespile troch der mei tsjin de grûn te tikjen.

It ynstrumint is ea yntrodusearre by optredens fan it Fryske dujo Pigmeat.

Yn Austraalje bestiet ek in soartgelyk ynstrumint. Dêr wurdt it in *Lagerphone* neamd.
Mestys

In **Mestys** (Spaansk: *mestizo* is in healbloed, ien dy't fan mingd etnyske komôf is. In persoan berne út in blanke, Jeropeeske, faak Spaanske of Portugeeske, heit en in yndiaanske mem of oarsom.
First lady

Mei de term ***first lady*** (Ingelsk foar "earste dame") wurdt yn 'e regel ferwiisd nei de frou fan 'e presidint fan in lân (gauris spesifyk de Feriene Steaten). Somtiden kin it ek de frou fan in premier fan in lân wêze, en binnen de Feriene Steaten wurde ek de oarehelten fan 'e gûverneurs fan 'e ôfsûnderlike steaten oantsjut as de *first lady* of the *first gentleman* (it manlike ekwifalint) fan 'e oangeande steat. Yn 'e Feriene Steaten wurdt fierders de frou fan 'e fise-presidint de *second lady* ("twadde dame") neamd.

## Etymology
It begryp **first lady** is letterlik út it Italjaansk oerset fan *prima donna*. Lykwols is in prima donna de froulike haadrol yn in opera, mar it kin ek in man of frou fan kwizekwânsje wêze.

## Sjoch ek
* List fan First Ladies fan de Feriene Steaten
List fan first ladies fan de Feriene Steaten

De **''first lady'' fan 'e Feriene Steaten** is de gastfrou fan it Wite Hûs.De *first lady* is ornaris de oarehelte fan de presidint fan de Feriene Steaten.

# Martha Washington
# Abigail Adams
# Martha Jefferson Randolphov
# Dolley Madison
# Elizabeth Kortright Monroe
# Louisa Adams
# Emily Donelson Jackson
# Sarah Yorke Jackson
# Angelica Van Buren
# Anna Harrison
# Jane Irwin Harrison 
# Letitia Christian Tyler
# Priscilla Tyler
# Julia Gardiner Tyler
# Sarah Childress Polk
# Margaret Taylor
# Abigail Fillmore
# Jane Pierce
# Harriet Lane
# Mary Todd Lincoln
# Eliza McCardle Johnson
# Julia Grant
# Lucy Webb Hayes
# Lucretia Garfield
# Mary McElroy
# Rose Cleveland
# Frances Folsom Cleveland
# Caroline Harrison
# Frances Folsom Cleveland
# Ida Saxton McKinley
# Edith Roosevelt
# Helen Herron Taft
# Ellen Louise Wilson
# Edith Bolling Wilson
# Florence Harding
# Grace Coolidge
# Lou Hoover
# Eleanor Roosevelt
# Bess Truman
# Mamie Eisenhower
# Jacqueline Kennedy Onassis
# Lady Bird Johnson 
# Pat Nixon
# Betty Ford
# Rosalynn Carter
# Nancy Reagan
# Barbara Bush
# Hillary Clinton
# Laura Bush
# Michelle Obama
# Melania Trump
# Jill Biden
# Melania Trump

## Sjoch ek
* *[[First lady]]*
Wite Hûs

*Wite Hûs (Washington D.C.), de amtswent fan de presidint fan de Feriene Steaten
*Wite Hûs (Moskou), in regearingsgebou yn Moskou
*Wite Hûs (Rotterdam), in kantoargebou yn Rotterdam
List fan boargemasters fan Dongeradiel

**List fan boargemasters fan [[Dongeradiel]] fan 1984.**.
Yn 1984 ûntstie de gemeente Dongeradiel troch gearfoeging fan de gemeenten Dokkum, West-Dongeradiel en East-Dongeradiel.

 

## Sjoch ek
* List fan boargemasters fan Dokkum
* List fan boargemasters fan West-Dongeradiel
* List fan boargemasters fan East-Dongeradiel
Willis Tower

De **Willis Tower** is in bouwurk yn Chicago, Illinois, Feriene Steaten. It gebou is 442 meter heech (as de antinne meirekkene wurdt 527,3 meter). Der binne 110 ferdjippings yn it gebou en wie yn it tiidrek 1973-1997 it heechste gebou fan de wrâld.
It ûntwerp is fan in team fan *Skidmore, Owings & Merill* ûnder lieding fan arsjitekt Bruce Graham en boukundich yngenieur Fuzlur Khan. De toer waard boud for Sears, Roebuck and Company, mei de namme fan *Sears Tower*. Yn 2009 is de toer oernaam troch Willis Group Holdings, en is de namme dêr oan oanpast.

 

## Keppelings om utens
* Willis Tower
Wiebe van der Zee

**Wiebe van der Zee** (Kollum, 11 novimber 1953) is in Fryske keunstskilder mei in atelier yn Snits. Van der Zee skilderet in soad oer it plattelân. Yn syn skilderijen binne faak nijsgjirrige kij of oar fee te sjen. 

Nei syn jeugd yn Snits ferhuze er nei Harderwyk in jier letter nei Ljouwert. Nei de HAVO wurdt er net talitten op de Gerrit Rietveld Akademy. Dêrom giet er nei de learare-oplieding Ubbo Emmius yn Ljouwert. 

Syn earste wurken binne mei oaljeferve makke, letter ek etsen en akwareltechniken. By it fervjen fan it bûtenlibben steane der gauris kij "yn it paad". Hy leit him ta op it skilderjen fan de bisten en wurdt der hieltiten mear troch fassinearre. It liket bytiden oft er dúdlik meitsje wol wat de bisten op dat stuit tinke.

Yn 2004 betocht Van der Zee Her-kauwgum. In soad porsleinguod mei byltnissen fan syn hân binne dêrnei yn de winkels ferkocht, krektas pannelapen, ûndersetters, skelken en foarriedbussen.
Rein Halbersma

**Rein Halbersma** (Wânswert oan 'e Streek, 1949 - Kollum, 25 febrewaris 2021) wie in Fryske skilder. Halbersma groeide op yn Wânswert oan de Streek en wennet no (2008) yn Kollum. Fan 1979 ôf lei er him ta op de keunst en folge er lessen by oare skilders. Halbersma skildere in soad bisten, benammen hynders en kij, lânskippen en portretten yn oaljeferve.

Halbersma wie lid fan keunstnersferieniging FRIA en Keunstwurk. 

Der wienen eksposysjes fan him yn ûnder mear it Frysk Lânboumuseum yn Goutum en kultureel sintrum  "De Skierstins" yn Feanwâlden. Yn 2020 wie de eksposysje *Eachweid* te sjen yn Museum Dokkum en museum 't Fiskershúske.

Halbersma stoar nei in siikbêd yn de âldens fan hast 72 jier.

## Bibliografy
* , *Rein Halbersma Eachwiid*, in oersjoch fan it wurk en petearen. Utjouwerij Wijdemeer ISBN 9789492052681
Oene van der Veen

**Oene van der Veen** (Gytsjerk, 6 desimber 1954) is in Frysk byldhouwer. Van der Veen wurket meast mei hout, stien en terrazzo.

Sûnt 1979 hat er him talein op byldhouwen. Syn earste eksposysje wie yn 1985 mei njoggen houten bylden mei it tema "Iensumens en ferbining'

Yn 1986 studearre er ôf oan de keunstakademy A.B.K. Vredeman de Vries yn Ljouwert mei as spesjalisaasje monumintale foarmjouwing. Sûnt dy tiid wienen der eksposysjes fan him yn Fryslân, mar ek yn Utert, Kassel en Zundert.
Hy hat syn atelier yn it earder molkfabryk yn Gytsjerk.

## Wurk
* 1995: grut houten byld oan de Emmakade yn Ljouwert: 'Ierde, famke, fûgel'.
* 2004: Driezum in oarloch/fredesmonumint: 'Hoeder van 'e frede'.
* 2007: fanwege *Stichting Doen* in toatempeal, wyk de Wielenpôlle yn Ljouwert.
* 2008: it byld *Lieben und Lassen* yn Friedeburg (Dútslân).
* 2016: *Muze*, Oentsjerk


Ofbyld:Famke mei fûgel.jpg|Ierde, famke, fûgel
Ofbyld:Hoeder fan ‘e frede.JPG|Hoeder fan ‘e frede
Ofbyld:Totempaal.jpg|Toatempeal
Ofbyld:Muze (de harpspiler).jpg|Muze (de harpspiler)
Wim van der Veer

**Wim van der Veer** (Holwert, 1939) is in keunstskilder. 

Hy skildert faak lânskippen fan giele nôtfjilden, griene greiden en dûnkere bosken. It is dúdlik wat der ôfbylde wurdt, mar it is mear in ekspresje as in krekte werjefte. Underwerpen binne faak Fryske lânskippen as de Fryske Wâlden, Biltske klaai of Frânske lânskippen mei sipressen.

Nei de ambachtsskoalle waard hy yn 1960 it jongste lid fan de keunstnersferiening It Frysk Palet’. Yn de jierren santich folget er in jûnsoplieding oan de keunstakademy Miverva. 

Van de Veer jout mei in eigen fyzje it lânskip wer. It giet mear om de sfear as om it krekte werjaan. Meast fan de fyts ôf besiket er middels etsen, tekeningen, skilderijen en akwarellen om it deistige libben fan Fryslân fêst te lizzen.


Ofbyld:Zelfportret wim van der veer-1671885499 (cropped).jpg|Selsportret
Ofbyld:Zelfportret wim van der veer-1671885614.jpg|Selsportret


## Publikaasjes
* *Wim van der Veer, skilder fan Lân, Wetter en Portretten* (2004)
* *Fryslân in geel groen en blauw, Leven en werk van Wim van der Veer* (2014)

**Fernijing yn:**           
* *15 jaar galerie Goutum* (2002)
* *Uitzicht op Hollands Laagland* (2012)
* *Kunstschatten van Oranjewoud* (2014)
* *Leeuwarden, de mooiste stadsgezichten* (2018)

## Keppelings om utens
*Offisjele webside fan Wim van der Veer
* RKD-profyl Wim van der Veer
List fan boargemasters fan Ljouwerteradiel

**List fan [[boargemaster]]s fan [[Ljouwerteradiel]]** fan 1816 ôf.

Op 1 jannewaris 2017 is de gemeente Ljouwerteradiel fuseard mei gemeente Ljouwert.

## Sjoch ek
* List fan grytmannen fan Ljouwerteradiel
Bobby Fischer

**Robert James (Bobby) Fischer** (Chicago, 9 maart 1943 – Reykjavik, 17 jannewaris 2008) wie in Amerikaansk-Yslânsk skaker. Hy wurdt beskôge as ien fan de bêste skakers fan alle tiden. Fan 1972 oant 1975 wie er wrâldkampioen skaken.

## Biografy
* Frank Brady, *Eindspel. Het wonderbaarlijke leven van schaaklegende Bobby Fisher*, Thomas Rap, 2011

## Keppelings om utens
* Fisher by www.chessgames.com
*  Bobby Fischer, net-offisjele webside
List fan boargemasters fan Snits

Dit is in **list fan [[boargemaster]]s fan de eardere [[Fryslân|Fryske]] gemeente [[Snits (gemeente)|Snits]]** dy't op 1 jannewaris 2011 opgien is yn de nije gemeente Súdwest Fryslân.

## 16e iuw

## 17e iuw

## 18e iuw

* De gegevens fan 1795 oant 1832 binne net kompleet.

## 19e iuw
  

## Sjoch ek
* List fan boargemasters fan Súdwest Fryslân
Ernst Otto Fischer

**Ernst Otto Fischer** (Solnn, 10 novimber 1918 - München, 23 july 2007) wie in Dútsk skiedkundige dy't yn 1973 de Nobelpriis foar de Skiekunde wûn.
Hans Fischer

**Hans Fischer** (Höchst am Main, 27 july 1881 - München, 31 maart 1945) wie in Dútsk skiekundige en medikus. Foar syn wurk „über den strukturellen Aufbau der Blut- und Pflanzenfarbstoffe und für die Synthese des Hämins“ krige Fischer yn 1930 de Nobelpriis foar de Skiekunde. Hans Fischer ferstoar op 31 maart 1945, yn 'e âldens fan 63 jier nei't er himsels te koart dien hie.
Letsk

**Letsk** (ek wol: *Letlânsk*) is de offisiële steatstaal fan Letlân. Der binne sa'n 1,5 miljoen earstetaalsprekkers yn Letlân en sa'n 150000 bûten Letlân. It Letsk hat in relatyf grut tal twaddetaalsprekkers, wat eigentlik net by in lytse taal past. Fanwege de taalpolityk yn Letlân kin om-ende-by sa'n 60 persint fan de 900.000 etnyske minderhedenbefolking yn Letlân Letsk prate. It brûken fan it Letsk yn de ferskate gebieten fan it sosiale libben yn Letlân wurdt grutter.
Teviot

De **Teviot** (pleatslike útspraak: [ˈtiːviˌjɪʔ) is in rivier yn de Skotske Borders (grins), dy't ûnstiet yn de westlike útrinners fan de Comb Hill op de grins fan Dumfries en Galloway. Hy streamt noardeastlik troch Teviotdale en giet earst dêrnei troch Teviothead, Hawick en Roxburgh ear't súdwestlik fan Kelso gearkomt mei de rivier Tweed.
Franklin D. Roosevelt

**Franklin D. Roosevelt**, ek bekend as **FDR** (folút: **Franklin Delano Roosevelt**; Hyde Park (New York), 30 jannewaris 1882 - Warm Springs (Georgia), 12 april 1945), wie de 32e presidint fan de Feriene Steaten. Hy wie presidint yn it tiidrek 1933-1945. Hy is de iennichste Amerikaan dy't fjouwer kear keazen is as presidint. 

## Iere libben
Roosevelt is in bern fan in rike famylje. Hy studearre rjochten oan de Harvard universiteit en oan de Colombia Law School. Yn 1907 waard er beëdige as abbekaat. Hy wurke doe as sivyl jurist. Roosevelt begûn yn 1910 mei syn politike kariêre as lid fan senaat fan New York. Hy wie demokraat en stipe Woodrow Wilson, de gadingmakker foar it presidintskip yn 1912, fûleindich. Roosevelt wie yn it tiidrek 1913-1920 ûnderminister fan Marine. Yn 1921 waard Roosevelt troffen troch poliomyelitys (berneferlamming). Dy sykte ferlamme him ûnder de mul. Yn 1927 stifte er yn in sûnenshiem yn Georgia in feriening en help oare slachtoffers fan dy sykte. Yn 1928 wurdt Roosevelt mei in lytse mearderheid fan de stimmen keazen as gûverneur fan New York. Yn 1930 waard er wer keazen as gûverneur, mar diskear mei in mearderheid fan 700.000 stimmen.

## Presidint

Yn 1932 makke Roosevelt gading foar it presidintskip en wûn mei in grutte mearderheid fan de stimmen. Syn oerwinning hie grif te krijen mei de ekonomyske krisis fan dy tiid. Yn 1936 besocht er it nochris en wûn wer. Hy besocht freedsum te bliuwen foar oare lannen oer, lykas it Tredde Ryk en Latynsk-Amerika. Yn 1940 is er foar de tredde kear keazen. Yn syn tredde amtstermyn wurde de Feriene Steaten behelle yn de Twadde Wrâldkriich en ferklearje kriich oan it Tredde Ryk en Japan. Yn de Twadde Wrâldkriich liet er de militêren har wurk dwaan en sels ûnderhannele er mei de alliearde lieders. Yn 1944 wûn er foar de fjirde kear de presidintsferkiezings. Roosevelt is de iennichste presidint fan de Feriene Steaten dy't fjouwer kear keazen wurden is. Dat is letter behindere troch in wetsferoaring. Syn lêste grutte politike rol by de Konferinsje fan Jalta yn de febrewarismoanne fan 1945. Franklin Roosevelt stoar op 12 april 1945.

## Sjoch ek
* Demokratyske Partij
* List fan Amerikaanske presidinten
Franz Fischer (SS-er)

**Franz Fischer** (Bigge, 10 desimber 1901 – Bigge, 19 septimber 1989) wie in SS-Sturmscharführer en fanatike joadeferfolger yn de Twadde Wrâldkriich.

Fischer wie de âldste út in katolike húshâlding fan fiif bern. Hy fielde him fan jongsôf tige oanlutsen ta de roomsk-katolike tsjerke en woe ynearsten krektas in broer en suster fan syn mem it kleaster yngean. Hy hie neffens himsels ek nocht oan iensumens. Op de middelbere skoalle joech er syn winsk om it kleaster yn te gean oer, en gie er yn tsjinst. Nei it ôfmeitsjen fan syn tsjinstplicht fan njoggen moanne krige er wurk op in belêstingkantoar, dat foldie lykwols net. Hy besleat om nei de plysjeskoalle te gean. Yn 1922/23 waard er oansteld by de Kriminalpolizei yn Bochum en yn 1937 by de Gestapo te Düsseldorf.

Yn 1933 waard hy lid fan de NSDAP, mar hy wie nei eigen sizzen net yn de polityk interessearre. Yn 1934 troude er. Op 28 maaie 1940 waard hy pleatst by de *Aussenstelle der Sicherheitspolizei und des SD* te Utert, dêr't er inkele moanne oan it wurk wêze soe. Yn novimber 1940 waard er oerpleatst nei Referat IV-BV te Den Haach. Dit buro regele de deportaasje fan Joaden en opspoaring fan Joadske ûnderdûkers. Syn direkte baas wie Regierungsrat Willy Zöpf, mar dy liet de deistige lieding oer oan Fischer. Fanwege syn fanatyk jeien op Joaden krige er de bynamme "Judenfischer" (Joadefisker).

## Libbenslang, deastraf en dochs wer libbenslang
Fischer waard troch it Bysûnder Gerjochtshôf yn Den Haach op 17 maart 1949 feroardiele ta in libbenslange finzenisstraf. Dat er net de deastraf krige, kaam trochdat it hôf syn sterke jildingsdriuw, syn skuldbesef, syn dúdlik antisemitisme as bysûndere psychyske aspekten beskôge dêr't mei de tawizing fan de strafmjitte rekken hâlden wurde moast.

De Bysûndere Rie fan Kassaasje feroardiele him lykwols op 12 july 1950 wol ta de dea. Dit arrest waard lykwols nea útfierd. Oan Fischer waard nammentlik yn 1951 graasje ferliend, sadat de deastraf werombrocht waard ta libbenslange opsluting. Dêrnei waard er fêstsetten yn de koepelfinzenis fan Breda, dêr't ûnder oaren Willy Lages, Joseph Kotälla en Ferdinand aus der Fünten opsletten wienen.

Fischer waard, tegearre mei Aus der Fünten op 27 jannewaris 1989 frijlitten. Fischer ferstoar noch yn datselde jier op 19 septimber yn it Sankt Josef Hospital yn Bigge-Olsberg en waard op moandei 25 septimber bedobbe. Aus der Fünten wie al earder, op 19 april, ferstoarn.

## Sjoch ek
* Fjouwer fan Breda
Konferinsje fan Jalta

De **Konferinsje fan Jalta** waard holden fan 4 oant 11 febrewaris 1945 yn it plak Jalta yn de Oekraïne. Yn dy tiid wie it al wis dat de alliearden en de Sowjetuny de Twadde Wrâldkriich winne soenen. By de konferinsje wienen de lieders fan de trije machtichste lannen: Roosevelt fan de Feriene Steaten, Winston Churchill fan Grut-Brittanje en Josef Stalin fan de Sowjetuny. 

Doel fan de konferinsje wie om de takomst fan Jeropa nei de Twadde Wrâldkriich te bepraten. Dêrby gong it om de ynfloed fan de Sowjetuny op de lannen yn East-Jeropa en de dieling fan Dútslân.
Gerrit Hendrik Kersten

**Gerrit Hendrik Kersten** (Dimter, 6 augustus 1882 - Waarde, 6 septimber 1948) wie in Nederlânsk teolooch en predikant fan de Grifformearde Gemeenten (yn Nederlân en Noard-Amearika) en ek politikus fan de SGP.

Hy wie in foarman fan de befynlik grifformearden. Syn wurk hat yn dy rûnten ek hjoed-de-dei noch hieltiten in grutte betsjutting.

## Keppelings om utens
*Dodenakkers.nl - biografy
*Kersten, Gerrit Hendrik (1882-1948) Biografy yn it Biografysk Wurdboek fan Nederlân
Ale de Boer

**Ale de Boer**, (Readtsjerk, 28 augustus 1987) is in jonge proffuotballer út Fryslân, dy't op  19 desimber 2008 debutearre yn it earste team fan Cambuur as rjochtsback. Hy begûn mei fuotbaljen by Trynwâldster Boys en spile yn it jeugdteam by Cambuur. Sûnt 2011 komt er út foar ONS Sneek.

## Karriêre
Hermann Emil Fischer

**Hermann Emil Fischer** (Euskirchen, 9 oktober 1852 - Berlyn, 15 july 1919) wie in Dútsk skiekundige en krige yn 1902 de Nobelpriis foar de Skiekunde foar syn paadsljochtsjend wurk op it mêd fan de Sûkerskiekunde.

## Keppeling om utens
* Biografy op webstee fan nobel.se
Heinz Fischer

**Heinz Fischer** (Graz, 9 oktober 1938 - Steiermark) is in Eastenryksk jurist en politikus (SPÖ, sûnt syn oantreden as bûnspresidint is er net mear warber as partijlid) en ek fan 8 july 2004 oant 2016 de achtste Eastenrykske bûnspresidint fan de Twadde Republyk.